section_heading: Povijest
paragraph_text: Edinburgh je nastao kao utvrda na lako obranjivoj stijeni Castle Rock. Prvi organizirani život se javlja oko 6000 prije Krista u podnožju stijene, u brončanom dobu (oko 1000. prije Krista), tu nastaju prva naselja. Nakon što su Rimljani u 1. stoljeću poslije Krista napredovali u Škotsku došli su u dodir s keltskim plemenom Votadini čija je utvrda Goddodin (Tanka utvrda) već ponosno stajala na stijeni. U 7. stoljeću osvojili su je Englezi iz Northumbrije, uključujući i cijelu južnu Škotsku. Englezi su ga nazvali Eiden Burgh. U 10. stoljeću utvrda je ponovno postala škotska.